
ИЗМЕНЕНИЯ
Комисията по рибно стопанство представя на комисията по външни работи и на комисията по международна търговия, като водещи комисии, следното:
[bookmark: restart]<RepeatBlock-Amend>
<Amend>Изменение	<NumAm>1</NumAm>
<DocAmend>Предложение за резолюция</DocAmend>
<Article>Позоваване 7 a (ново)</Article>
	

	Предложение за резолюция
	Изменение

	
	–	като взе предвид Регламент (ЕС) 2021/1755 на Европейския парламент и на Съвета от 6 октомври 2021 г. за създаване на резерв за приспособяване във връзка с последиците от Брексит1а (Регламент за РППБ),

	
	_________________

	
	1а ОВ L 357, 8.10.2021 г., стр. 1, ELI: http://data.europa.eu/eli/reg/2021/1755/oj. 


</Amend>
<Amend>Изменение		<NumAm>2</NumAm>
<DocAmend>Предложение за резолюция</DocAmend>
<Article>Позоваване 17 a (ново)</Article>
	

	Предложение за резолюция
	Изменение

	
	–	като взе предвид Конвенцията на ООН по морско право от 10 декември 1982 г., известна като Конвенцията от Монтего Бей1а,

	
	_________________

	
	1a OВ L 179, 23.6.1998 г., стр. 1.


</Amend>
<Amend>Изменение		<NumAm>3</NumAm>
<DocAmend>Предложение за резолюция</DocAmend>
<Article>Позоваване 17 б (ново)</Article>
	

	Предложение за резолюция
	Изменение

	
	–	като взе предвид решението на Арбитражния съд от 28 април 2025 г. по въпроса за арбитраж съгласно член 739 от Споразумението за търговия и сътрудничество между Европейския съюз и Обединеното кралство Великобритания и Северна Ирландия относно решението на Обединеното кралство да забрани риболова на пясъчница в английските води на Северно море и във всички шотландски води1a,

	
	_________________

	
	1a Постоянен арбитражен съд, дело 2024-45, https://pca-cpa.org/en/cases/334/. 


</Amend>
[bookmark: AM1Compr4]<Amend>Изменение		<NumAm>4</NumAm>
<DocAmend>Предложение за резолюция</DocAmend>
<Article>Съображение Й a (ново)</Article>
	

	Предложение за резолюция
	Изменение

	
	Йа.	като има предвид, че на 19 май 2025 г. Европейският съюз и Обединеното кралство приеха политическо споразумение, водещо до пълен реципрочен достъп до водите с цел риболов до 30 юни 2038 г.1а, 

	
	_________________

	
	1a Съобщение на Комисията, озаглавено „Обновена програма за сътрудничество между Европейския съюз и Обединеното кралство — Общо разбиране“, 19 май 2025 г. https://ec.europa.eu/commission/presscorner/detail/en/statement_25_1267. 


</Amend>
<Amend>Изменение		<NumAm>5</NumAm>
<DocAmend>Предложение за резолюция</DocAmend>
<Article>Съображение Л</Article>
	

	Предложение за резолюция
	Изменение

	Л.	като има предвид, че общата оценка на Комисията е, че Споразумението за търговия и сътрудничество е съвременно и всеобхватно споразумение, което отразява интересите на ЕС в областта на търговията и сътрудничеството и същевременно се придържа към т.нар. червени линии, установени от институциите и държавите – членки на ЕС, по време на процеса на оттегляне на Обединеното кралство; като има предвид, че в годишните си доклади за изпълнението за годините от 2021 г. до 2024 г. Комисията констатира, че като цяло установените в Споразумението за търговия и сътрудничество търговски договорености за стоките и услугите функционират добре въпреки наличието на незначителни проблеми при изпълнението;
	Л.	като има предвид, че общата оценка на Комисията е, че Споразумението за търговия и сътрудничество е съвременно и всеобхватно споразумение, което отразява интересите на ЕС в областта на търговията и сътрудничеството и същевременно се придържа към т.нар. червени линии, установени от институциите и държавите – членки на ЕС, по време на процеса на оттегляне на Обединеното кралство; като има предвид, че в годишните си доклади за изпълнението за годините от 2021 г. до 2024 г. Комисията констатира, че като цяло установените в Споразумението за търговия и сътрудничество търговски договорености за стоките и услугите функционират добре въпреки наличието на сериозни проблеми при изпълнението, по-специално в областта на рибарството;


</Amend>
<Amend>Изменение		<NumAm>6</NumAm>
<DocAmend>Предложение за резолюция</DocAmend>
<Article>Съображение М</Article>
	

	Предложение за резолюция
	Изменение

	М.	като има предвид, че съгласно Споразумението за търговия и сътрудничество доставчиците на услуги или инвеститорите от ЕС не трябва да бъдат третирани по-неблагоприятно от операторите от Обединеното кралство в Обединеното кралство, и обратно; като има предвид, че принципът на недискриминация се прилага за широк спектър от икономически дейности, включително предоставянето на услуги, установяването на предприятия и защитата на правата върху интелектуалната собственост;
	М.	като има предвид, че съгласно Споразумението за търговия и сътрудничество доставчиците на услуги или инвеститорите от ЕС не трябва да бъдат третирани по-неблагоприятно от операторите от Обединеното кралство в Обединеното кралство, и обратно; като има предвид, че принципът на недискриминация се прилага за широк спектър от икономически дейности, включително предоставянето на услуги, установяването на предприятия, защитата на правата върху интелектуалната собственост и дейностите в областта на рибарството;


</Amend>
[bookmark: AM2Compr1]<Amend>Изменение		<NumAm>7</NumAm>
<DocAmend>Предложение за резолюция</DocAmend>
<Article>Параграф 11</Article>
	

	Предложение за резолюция
	Изменение

	11.	отбелязва със задоволство ефективното функциониране на съвместните органи по СТС; призовава за продължаване на прозрачността на тяхната работа;
	11.	отбелязва със задоволство ефективното функциониране на съвместните органи по СТС; призовава за продължаване на прозрачността на тяхната работа; призовава Комисията да споделя своевременно с Парламента протоколите от заседанията на специализираните секторни комисии, както и всички документи относно постигнатите споразумения, и да информира Парламента за текущите политически и технически дискусии, да го приобщава към тях и да осигурява участието му на по-редовна основа;


</Amend>
<Amend>Изменение		<NumAm>8</NumAm>
<DocAmend>Предложение за резолюция</DocAmend>
<Article>Параграф 11 a (нов)</Article>
	

	Предложение за резолюция
	Изменение

	
	11a.	призовава двете страни да поддържат открит диалог на най-високо политическо равнище; отбелязва с одобрение срещата на високо равнище между ЕС и Обединеното кралство, проведена в Лондон на 19 май 2025 г.; призовава тази среща на високо равнище да се провежда ежегодно;


</Amend>
[bookmark: AM3Compr1]<Amend>Изменение		<NumAm>9</NumAm>
<DocAmend>Предложение за резолюция</DocAmend>
<Article>Под-подзаглавие (ново) (след подзаглавие „Рибарство“ от проекта на доклад)</Article>
	

	Предложение за резолюция
	Изменение

	
	Относно изпълнението на позиция „Рибарство“ на СТС


</Amend>

[bookmark: AM3Compr2]<Amend>Изменение		<NumAm>10</NumAm>
<DocAmend>Предложение за резолюция</DocAmend>
<Article>Параграф 31</Article>
	

	Предложение за резолюция
	Изменение

	31.	[подпомагащи комисии];
	31.	отбелязва докладите за 2023 г. и 2024 г. на Комисията относно изпълнението на СТС, и по-специално точките, посветени на позиция „Рибарство“;


</Amend>
[bookmark: AM3Compr3]<Amend>Изменение		<NumAm>11</NumAm>
<DocAmend>Предложение за резолюция</DocAmend>
<Article>Параграф 31 a (нов)</Article>
	

	Предложение за резолюция
	Изменение

	
	31а.	приветства подобряването на сътрудничеството между страните по време на годишните преговори за общия допустим улов (ОДУ), които през 2023 г. и 2024 г. завършиха с навременно споразумение, позволяващо да се избегне прилагането на временни равнища на ОДУ, като по този начин на сектора на рибарството се гарантират яснота и предвидимост относно възможностите за риболов за следващата година;


</Amend>
[bookmark: AM3Compr4]<Amend>Изменение		<NumAm>12</NumAm>
<DocAmend>Предложение за резолюция</DocAmend>
<Article>Параграф 31 б (нов)</Article>
	

	Предложение за резолюция
	Изменение

	
	31б.	изразява съжаление във връзка с предизвиканата от Брексит нестабилност в международните отношения в областта на рибарството с крайбрежните държави, което затруднява постигането на баланс при споделянето на договорености и при размяната на възможности за риболов; отбелязва със загриженост факта, че някои крайбрежни държави се възползват от тази нестабилност, за да се опитват едностранно и несправедливо да увеличат възможностите си за риболов в ущърб на възможностите за риболов на ЕС; припомня значението на зачитането на традиционните права на риболов; призовава за засилено сътрудничество между ЕС и крайбрежните държави за постигане на устойчиво управление на споделените рибни запаси и на по-голяма стабилност и предвидимост на риболовните квоти, по-специално в контекста на годишните консултации и тристранните договорености;


</Amend>
[bookmark: AM3Compr5]<Amend>Изменение		<NumAm>13</NumAm>
<DocAmend>Предложение за резолюция</DocAmend>
<Article>Параграф 31 в (нов)</Article>
	

	Предложение за резолюция
	Изменение

	
	31в.	припомня, че Обединеното кралство наложи лицензи за риболов на плавателните съдове от ЕС, за да имат достъп до неговите води; отбелязва, че тази система значително забави ефективното изпълнение на СТС, тъй като Обединеното кралство добави множество предварителни условия за издаването на тези лицензи, което беше в ущърб по-специално на плавателните съдове с дължина под 12 метра, които традиционно осъществяваха риболов в териториалните води на Обединеното кралство, но срещаха затруднения при достъпа си до водите на Обединеното кралство; изразява дълбоко съжаление, че това положение доведе до неиздаването на лицензи на много на брой малки плавателни съдове, което ги принуди да се преместят в други зони или да прекратят дейността си, наред с неблагоприятното положение и неблагоприятните последици, причинени от други допълнителни разходи и бюрократични тежести, свързани с излизането на Обединеното кралство от ЕС; освен това изразява съжаление относно факта, че СТС доведе до недействителност на Договора за залива Гранвил, който до излизането на Обединеното кралство от ЕС уреждаше риболова във водите на Джърси; припомня накрая, че въпросът за глобалния таван за лицензите, издавани от Джърси, все още не е напълно разрешен, което създава голяма несигурност за някои рибари във връзка с риболовната им дейност във водите, зависими от Британската корона;


</Amend>
[bookmark: AM3Compr6]<Amend>Изменение		<NumAm>14</NumAm>
<DocAmend>Предложение за резолюция</DocAmend>
<Article>Параграф 31 г (нов)</Article>
	

	Предложение за резолюция
	Изменение

	
	31г.	припомня, че в съответствие с член 496 от СТС управленските и техническите мерки, които могат да окажат въздействие върху плавателните съдове на другата страна, трябва да бъдат съобщени достатъчно рано, за да се даде възможност на другата страна да представи коментари или да поиска разяснения; подчертава, че тези мерки трябва да бъдат пропорционални, недискриминационни и основани на най-добрите налични научни становища и трябва да отчитат дългосрочната екологична, социална и икономическа устойчивост; изразява съжаление относно факта, че проучванията на въздействието не се извършват систематично с равнопоставено участие на заинтересованите страни от двете страни и по добросъвестен начин;


</Amend>
[bookmark: AM3Compr7]<Amend>Изменение		<NumAm>15</NumAm>
<DocAmend>Предложение за резолюция</DocAmend>
<Article>Параграф 31 д (нов)</Article>
	

	Предложение за резолюция
	Изменение

	
	31д.	изразява съжаление във връзка с факта, че Обединеното кралство едностранно е приложило множество мерки за управление на рибарството, по-специално от техническо естество, включително забрани за определени риболовни дейности, въвеждане на минимални размери на улова за определени видове риби, забрана на риболова в защитени морски зони (например в Dogger Bank) и изграждане на ветроенергийни паркове, което води до драстично намаляване на достъпа на плавателни съдове от ЕС до риболовните зони и ресурси на Обединеното кралство, по-специално в зоната от шест до дванадесет морски мили; изразява съжаление относно факта, че тези мерки, както и тези в социалната област, оказват по-голямо въздействие върху плавателните съдове от ЕС, отколкото върху британските кораби, със социално-икономически последици за риболовната промишленост на ЕС и особено за дребномащабните рибари; изразява загриженост, че този вид мерки в крайна сметка биха могли да изключат плавателните съдове на ЕС от цели риболовни зони, което поставя под въпрос риболовните права на ЕС в британски води;


</Amend>
[bookmark: AM3Compr8]<Amend>Изменение		<NumAm>16</NumAm>
<DocAmend>Предложение за резолюция</DocAmend>
<Article>Параграф 31 e (нов)</Article>
	

	Предложение за резолюция
	Изменение

	
	31е.	призовава Комисията да извършва всеобхватни и систематични оценки на социалното, икономическото и екологичното въздействие на тези мерки, включително по отношение на териториите, зависими от Британската корона, за да определи дали те са пропорционални и недискриминационни и, когато е целесъобразно, да реагира твърдо и да използва механизма за уреждане на спорове или ответните мерки, предвидени в СТС, включително компенсаторни мерки, като например спиране на преференциалното митническо-тарифно третиране, предоставено на рибни продукти, както и всички други политически и дипломатически средства, с които разполага;


</Amend>
[bookmark: AM3Compr9]<Amend>Изменение		<NumAm>17</NumAm>
<DocAmend>Предложение за резолюция</DocAmend>
<Article>Параграф 31 ж (нов)</Article>
	

	Предложение за резолюция
	Изменение

	
	31ж.	във връзка с това приветства окончателното решение на Арбитражния съд от 28 април 2025 г. по спора между Европейския съюз и Обединеното кралство относно решението за забрана на улова на пясъчница в английските води на Северно море и в шотландските води; отбелязва, че в този конкретен случай Съдът счете, че не е налице нарушение на принципа на недискриминация и че мярката е научно обоснована; подчертава, че Съдът е установил, че забраната за риболов на пясъчница в английски води нарушава принципа на пропорционалност съгласно СТС и че Обединеното кралство не е изпълнило задължението си да предостави пълен достъп до своите води за риболов на пясъчница; припомня, че Обединеното кралство е задължено да предприеме необходимите мерки, за да се съобрази с решението на Арбитражния съд; счита, че това решение предоставя важен правен прецедент за защита на правата на ЕС в областта на рибарството и за отговор на подобни бъдещи мерки, предприемани от Обединеното кралство; призовава Комисията да продължи да следи отблизо едностранните мерки, предприемани от Обединеното кралство, за да се гарантира спазването на СТС;


</Amend>
[bookmark: AM3Compr10]<Amend>Изменение		<NumAm>18</NumAm>
<DocAmend>Предложение за резолюция</DocAmend>
<Article>Параграф 31 з (нов)</Article>
	

	Предложение за резолюция
	Изменение

	
	[bookmark: _Hlk204088230]31з.	изразява загриженост, че едностранните мерки имат верижен ефект върху икономическата и социалната жизнеспособност на сектора на рибарството и веригата за създаване на стойност в ЕС; освен това изразява загриженост, че ограничаването на достъпа до водите на Обединеното кралство води до преместване на усилията за риболов към Ламанша и Северно море, с повишен натиск върху ОДУ и видовете, които не са обхванати от ОДУ; подчертава факта, че увеличеното използване на водите на ЕС има последици по отношение на сигурността и управлението на морското пространство, но също така и по отношение на достъпа до ресурси, особено за дребномащабния риболов, което поставя под въпрос социалната, икономическата и екологичната устойчивост на риболовните дейности;


</Amend>
[bookmark: AM3Compr11]<Amend>Изменение		<NumAm>19</NumAm>
<DocAmend>Предложение за резолюция</DocAmend>
<Article>Параграф 31 и (нов)</Article>
	

	Предложение за резолюция
	Изменение

	
	31и.	призовава двете страни бързо да се справят с нарасналия натиск в Ламанша и Северно море, като предложат регионален план за управление, за да се гарантира устойчива експлоатация на ресурсите и многогодишно управление на рибарството; във връзка с това припомня на Комисията правилата на многогодишния план за Северно море, които обхващат и тези води, и счита, че те следва да бъдат адаптирани, ако е необходимо, за да се приведат в съответствие всички възможни несъответствия и да се гарантира правна яснота за операторите и държавите членки;


</Amend>
[bookmark: AM4Compr1]<Amend>Изменение		<NumAm>20</NumAm>
<DocAmend>Предложение за резолюция</DocAmend>
<Article>Подзаглавие (ново) (след параграф 31 и (нов) от настоящото становище)</Article>
	

	Предложение за резолюция
	Изменение

	
	В края на периода за корекция


</Amend>

[bookmark: AM4Compr2]<Amend>Изменение	<NumAm>21</NumAm>
<DocAmend>Предложение за резолюция</DocAmend>
<Article>Параграф 31 й (нов)</Article>
	

	Предложение за резолюция
	Изменение

	
	31й.	приканва двете страни да зачитат принципа, установен в член 500, озаглавен „Достъп до водите“, с цел осигуряване на взаимно удовлетворителен баланс между съответните им интереси; припомня, че достъпът до водите, включително зоната от шест до дванадесет морски мили, трябва да бъде реципрочен и пропорционален на ОДУ или на средните равнища на улов на другата страна; призовава Комисията да приложи изцяло този член и да разработи в рамките на Специализирания комитет по рибарството необходимите насоки за улесняване на практическото му прилагане;


</Amend>
[bookmark: AM4Compr3]<Amend>Изменение		<NumAm>22</NumAm>
<DocAmend>Предложение за резолюция</DocAmend>
<Article>Параграф 31 к (нов)</Article>
	

	Предложение за резолюция
	Изменение

	
	31к.	подчертава накрая, че СТС съдържа клауза за преглед, предвиждаща извършването на преглед през 2030 г., с оглед да се засилят и кодифицират условията за прилагане на СТС, като се има предвид, че тази клауза не може да бъде използвана с цел намаляване на нивото на достъп до водите; във връзка с това призовава Комисията да положи всички усилия за гарантиране на предвидим, непрекъснат и засилен достъп до водите през идните години;


</Amend>
[bookmark: AM4Compr4]<Amend>Изменение		<NumAm>23</NumAm>
<DocAmend>Предложение за резолюция</DocAmend>
<Article>Параграф 31 л (нов)</Article>
	

	Предложение за резолюция
	Изменение

	
	31л.	приветства политическото споразумение, постигнато на 19 май 2025 г. между Европейския съюз и Обединеното кралство, по-специално подновяването на реципрочния, стабилен и непрекъснат достъп до водите до 30 юни 2038 г.; приветства факта, че рибарството заема важно място в тези неотдавнашни преговори; насърчава двете страни да поддържат прагматичен и взаимноизгоден подход в бъдещите преговори;


</Amend>
[bookmark: AM4Compr5]<Amend>Изменение		<NumAm>24</NumAm>
<DocAmend>Предложение за резолюция</DocAmend>
<Article>Параграф 31 м (нов)</Article>
	

	Предложение за резолюция
	Изменение

	
	31м.	приветства факта, че Специализираният комитет по рибарството формализира политическото споразумение; призовава Комисията да бъде бдителна при прилагането на това ново споразумение, включително относно достъпа до зоната от шест до дванадесет морски мили, по-специално за френските дребномащабни и крайбрежни плавателни съдове;


</Amend>
[bookmark: AM4Compr6]<Amend>Изменение		<NumAm>25</NumAm>
<DocAmend>Предложение за резолюция</DocAmend>
<Article>Параграф 31 н (нов)</Article>
	

	Предложение за резолюция
	Изменение

	
	31н.	отново заявява, че реципрочният и непрекъснат достъп до водите и рибните ресурси трябва да се поддържа като ключова част от отношенията между ЕС и Обединеното кралство и следователно трябва да се разглежда във връзка с други части на СТС, като например търговията, достъпа до вътрешния пазар на рибни продукти и сътрудничеството в областта на енергетиката;


</Amend>
[bookmark: AM4Compr7]<Amend>Изменение		<NumAm>26</NumAm>
<DocAmend>Предложение за резолюция</DocAmend>
<Article>Параграф 31 о (нов)</Article>
	

	Предложение за резолюция
	Изменение

	
	31о.	отбелязва, че СТС предвижда постепенно намаляване с 25% на ОДУ на ЕС във водите на Обединеното кралство по време на преходния период до края на 2026 г.; подчертава, че това намаление беше огромна жертва за рибарите от ЕС и оказа значително въздействие върху рибарството в ЕС, което доведе до планове за напускане на флота и загуба на плавателни съдове; приветства факта, че след 2026 г. възможностите за риболов ще бъдат запазени най-малкото на това равнище и няма да бъдат поставяни под въпрос;


</Amend>
[bookmark: AM4Compr8]<Amend>Изменение		<NumAm>27</NumAm>
<DocAmend>Предложение за резолюция</DocAmend>
<Article>Параграф 31 п (нов)</Article>
	

	Предложение за резолюция
	Изменение

	
	31п.	изразява съжаление относно липсата на данни или проучвания относно въздействието на излизането на Обединеното кралство от ЕС; призовава Комисията да направи пълна оценка на последиците от периода за корекция върху цялата верига за създаване на стойност в сектора на рибарството в ЕС;


</Amend>
[bookmark: AM4Compr9]<Amend>Изменение		<NumAm>28</NumAm>
<DocAmend>Предложение за резолюция</DocAmend>
<Article>Параграф 31 р (нов)</Article>
	

	Предложение за резолюция
	Изменение

	
	31р.	подчертава, че СТС предвижда възможността да се обмисли разработването на многогодишни стратегии за опазване и управление на ОДУ и запасите извън квотите; призовава двете страни да работят за по-голяма стабилност и предвидимост на риболовните квоти и да гарантират устойчиво управление на запасите в Северно море и североизточната част на Атлантическия океан за риболовните сектори на двете страни;


</Amend>
[bookmark: AM5Compr1]<Amend>Изменение		<NumAm>29</NumAm>
<DocAmend>Предложение за резолюция</DocAmend>
<Article>Подзаглавие (ново) (след параграф 31 р (нов) от настоящото становище)</Article>
	

	Предложение за резолюция
	Изменение

	
	Относно управлението и сътрудничеството в областта на рибарството между ЕС и Обединеното кралство


</Amend>

[bookmark: AM5Compr2]<Amend>Изменение		<NumAm>30</NumAm>
<DocAmend>Предложение за резолюция</DocAmend>
<Article>Параграф 31 с (нов)</Article>
	

	Предложение за резолюция
	Изменение

	
	31с.	подчертава значението на по-тясното и по-стриктно сътрудничество между ЕС и Обединеното кралство не само в областта на рибарството и управлението на защитените морски зони, но като цяло в областта на морското пространствено планиране, както и по отношение на техническите, контролните, митническите и санитарните мерки, включващи всички органи, включително Специализирания комитет по рибарството; приканва двете страни да подобрят функционирането и прозрачността на органите за управление, като се гарантира предварително обсъждане преди налагането на мерки, което следва да почива на стабилна научна и социално-икономическа основа, да не е дискриминационно и да не пречи на засегнатите участници да постигат предоставените им квоти;


</Amend>
[bookmark: AM5Compr3]<Amend>Изменение		<NumAm>31</NumAm>
<DocAmend>Предложение за резолюция</DocAmend>
<Article>Параграф 31 т (нов)</Article>
	

	Предложение за резолюция
	Изменение

	
	31т.	призовава Комисията да бъде особено бдителна по отношение на спазването на определените условия и на взаимно договорените правила и да реагира решително, в случай че Обединеното кралство реши да действа по дискриминационен начин; освен това насърчава Комисията, в рамките на Специализирания комитет по рибарството, да адаптира митническите, санитарните и контролните ограничения за разтоварванията от плавателните съдове на едната страна на територията на другата страна, например чрез въвеждане на план за съвместен контрол между Обединеното кралство и отделните държави членки, при условие че бъдат предоставени равностойни гаранции за проследимост и съответствие на морските продукти; подчертава необходимостта от осигуряване на логистични вериги както за вноса, така и за износа, чрез премахване на пречките, свързани с липсата на здравен и митнически контрол в някои пристанища;


</Amend>
[bookmark: AM5Compr4]<Amend>Изменение		<NumAm>32</NumAm>
<DocAmend>Предложение за резолюция</DocAmend>
<Article>Параграф 31 у (нов)</Article>
	

	Предложение за резолюция
	Изменение

	
	31у.	изразява съжаление относно нарастващия брой нарушения, извършени от плавателни съдове на Обединеното кралство във водите на ЕС; призовава органите на държавите членки да засилят капацитета за морско наблюдение, да засилят контрола и да прилагат подходящи санкции;


</Amend>
[bookmark: AM5Compr5]<Amend>Изменение		<NumAm>33</NumAm>
<DocAmend>Предложение за резолюция</DocAmend>
<Article>Параграф 31 ф (нов)</Article>
	

	Предложение за резолюция
	Изменение

	
	[bookmark: _Hlk204088460]31ф.	призовава страните да гарантират съгласуваността, съвместимостта и оперативната съвместимост на своите мерки за контрол, включително електронните системи за дистанционно наблюдение и камери, които са въведени, за да не се добавя прекомерна административна или финансова тежест, и да не се отклоняват неоснователно една от друга; отново заявява, че и двете страни следва да поддържат тесен диалог с представителите на сектора преди приемането на тези мерки;


</Amend>
[bookmark: AM5Compr6]<Amend>Изменение		<NumAm>34</NumAm>
<DocAmend>Предложение за резолюция</DocAmend>
<Article>Параграф 31 х (нов)</Article>
	

	Предложение за резолюция
	Изменение

	
	31х.	отбелязва, че Специализираният комитет по рибарството е имал девет заседания от влизането в сила на СТС; изразява съжаление обаче относно липсата на прозрачност и отчетност на този орган; изисква членовете на комисията по рибно стопанство на Парламента да участват и да бъдат канени да присъстват на заседанията, за да се даде възможност за подходящ контрол, а документите от заседанията и протоколите от тях да бъдат споделяни възможно най-скоро;


</Amend>
[bookmark: AM5Compr7]<Amend>Изменение		<NumAm>35</NumAm>
<DocAmend>Предложение за резолюция</DocAmend>
<Article>Параграф 31 ц (нов)</Article>
	

	Предложение за резолюция
	Изменение

	
	31ц.	призовава Европейския съюз и Обединеното кралство да увеличат усилията си за насърчаване на опазването и устойчивата експлоатация на рибните ресурси, да засилят сътрудничеството и обмена на добри практики с цел подобряване на селективността и намаляване на въздействието на някои видове риболов, както и да прилагат изцяло екосистемния подход;


</Amend>
[bookmark: AM5Compr8]<Amend>Изменение		<NumAm>36</NumAm>
<DocAmend>Предложение за резолюция</DocAmend>
<Article>Параграф 31 ч (нов)</Article>
	

	Предложение за резолюция
	Изменение

	
	31ч.	призовава двете страни да засилят сътрудничеството и координацията си на международно равнище в рамките на регионалната организация за управление на рибарството или заедно с крайбрежните държави относно споделеното управление на рибните запаси; подчертава необходимостта ЕС и Обединеното кралство да засилят сътрудничеството си в борбата срещу незаконния, недеклариран и нерегулиран риболов и да подкрепят действията, необходими за премахването му, на всички международни форуми, като се обръща специално внимание на укрепването на правилата относно прозрачността и проследимостта на вносните морски продукти;


</Amend>
[bookmark: AM5Compr9]<Amend>Изменение		<NumAm>37</NumAm>
<DocAmend>Предложение за резолюция</DocAmend>
<Article>Параграф 31 ш (нов)</Article>
	

	Предложение за резолюция
	Изменение

	
	31ш.	припомня на двете страни необходимостта от по-тясно сътрудничество в техните действия по отношение на морското пространствено планиране, особено по отношение на конфликтите между проектите за ветроенергийни паркове в морето и целите за опазване или със сектора на рибарството; призовава за балансиран подход между всички интереси, свързани с използването на морското пространство, при който следва да се претеглят екологичните, икономическите и социалните измерения, като се гарантира съгласуваност и справедливост между секторите;


</Amend>
[bookmark: AM5Compr10]<Amend>Изменение		<NumAm>38</NumAm>
<DocAmend>Предложение за резолюция</DocAmend>
<Article>Параграф 31 щ (нов)</Article>
	

	Предложение за резолюция
	Изменение

	
	31щ.	призовава за съвместни усилия и от двете страни за развитие на научните изследвания и обмен на най-добри практики с цел идентифициране и отстраняване на боеприпаси от морското дъно;


</Amend>
[bookmark: AM5Compr11]<Amend>Изменение		<NumAm>39</NumAm>
<DocAmend>Предложение за резолюция</DocAmend>
<Article>Параграф 31 аа (нов)</Article>
	

	Предложение за резолюция
	Изменение

	
	[bookmark: _Hlk204088509]31аа.	призовава всички страни да гарантират, че издаването на лицензи и разрешения за плавателни съдове на ЕС за риболов във водите на Обединеното кралство и на подчинените на Британската корона територии се извършва без административни, данъчни или финансови пречки;


</Amend>
[bookmark: AM5Compr12]<Amend>Изменение		<NumAm>40</NumAm>
<DocAmend>Предложение за резолюция</DocAmend>
<Article>Параграф 31 аб (нов)</Article>
	

	Предложение за резолюция
	Изменение

	
	31аб.	призовава Комисията, предвид специфичното положение на Англо-нормандските острови, да улесни сътрудничеството между страните чрез по-добри връзки между регионалния диалог и Четиристранната среща (Quad Meeting); призовава страните да включат представители на сектора на рибарството, всички съответни заинтересовани страни и местните и регионалните органи на власт, както и да насърчават модела на съвместно управление на рибарството;


</Amend>
[bookmark: AM5Compr13]<Amend>Изменение		<NumAm>41</NumAm>
<DocAmend>Предложение за резолюция</DocAmend>
<Article>Параграф 31 ав (нов)</Article>
	

	Предложение за резолюция
	Изменение

	
	31ав.	припомня, че резервът за приспособяване във връзка с последиците от Брексит (РППБ) е създаден с цел преодоляване на икономическите, социалните, териториалните и екологичните последици от Брексит; припомня, че този фонд в размер на 5,4 милиарда евро беше предназначен да бъде от полза за сектора на рибарството, включително за дребномащабния риболов, които бяха непропорционално засегнати от излизането на Обединеното кралство от ЕС; припомня, че Регламентът за резерва за приспособяване във връзка с последиците от Брексит изисква от Комисията в срок до юни 2024 г. да информира Парламента и Съвета относно актуалното състояние на процеса на прилагане; изразява съжаление относно факта, че към настоящия момент Комисията все още не е представила информация по този въпрос; изисква Парламентът и Съветът да бъдат информирани преди края на 2025 г. за актуалното състояние на процеса на прилагане на резерва за приспособяване във връзка с последиците от Брексит; 


</Amend>
</RepeatBlock-Amend>

[bookmark: FootprintPageAD]ПРИЛОЖЕНИЕ: ДЕКЛАРИРАНЕ НА ИЗТОЧНИЦИТЕ НА ИНФОРМАЦИЯ
<FootprintIntro>В съответствие с член 8 от приложение I към Правилника за дейността докладчикът по становище декларира, че е включила в становището си информация по въпроси, свързани с предмета на досието, която е получила при изготвянето на доклада преди приемането му в комисия, от следните представители на интереси, попадащи в обхвата на Междуинституционалното споразумение за задължителен регистър за прозрачност[footnoteRef:1], или от следните представители на публични органи на трети държави, включително техните дипломатически мисии и посолства:</FootprintIntro> [1:  Междуинституционално споразумение от 20 май 2021 г. между Европейския парламент, Съвета на Европейския съюз и Европейската комисия за задължителен регистър за прозрачност (ОВ L 207, 11.6.2021 г., стр. 1, ELI: http://data.europa.eu/eli/agree_interinstit/2021/611/oj).] 

	1. Представители на интереси, попадащи в обхвата на Междуинституционалното споразумение за задължителен регистър за прозрачност

	Comité national des pêches maritimes et des élevages marins (France)

	Comité régional des pêches des Hauts-de-France

	Comité régional des pêches de Bretagne

	Comité régional des pêches de Normandie

	Région Hauts-de-France

	Représentation de la région Bretagne à Bruxelles

	Représentation de la région Normandie à Bruxelles

	Union des armateurs à la pêche de France

	Direction générale des affaires maritimes, de la pêche et de l’aquaculture (France)

	Représentation permanente de la France auprès de l’UE

	Ministère de la transition écologique, de la biodiversité, de la forêt, de la mer et de la pêche (France)

	2. Представители на публични органи на трети държави, включително техните дипломатически мисии и посолства(3)

	

	

	


Списъкът по-горе е изготвен в рамките на изключителната отговорност на докладчика по становище.
Когато физически лица са идентифицирани в списъка по име, по функция или и по двете, докладчикът декларира, че на съответните физически лица е представeно Съобщение № 484 на Европейския парламент относно защитата на данните (https://www.europarl.europa.eu/data-protect/index.do), в което се определят приложимите условия за обработването на техните лични данни и правата, свързани с това обработване.

